7.

Det afsnit, som lyder: »Efter at være frigivet til forbrug bør den friske »Marrone del Mugello« være: — et frisk, ubehandlet produkt eller et produkt, som har været nedsænket i koldt vand i højst otte dage uden nogen form for tilsætninger, eller et produkt, der er blevet steriliseret ved nedsænkning i varmt vand efterfulgt af et bad i koldt vand uden tilsætningsstoffer, ved hjælp af den korrekte lokale metode — et produkt, der er udvalgt og størrelsessorteret på forskellig vis i overensstemmelse med ministerielt dekret af 10. juli 1939 om særlige tekniske regler for eksport af kastanjer, som finder anvendelse på både markedsføringen af produktet i EU og eksporten til tredjelande — et produkt, som skal pakkes i røde netposer til pakninger med en vægt på 1 kg, 5 kg eller 10 kg og i juteposer med en vægt på 25 kg eller 30 kg; idet hver pakning skal være forsynet med identifikationsmærket for »Marrone del Mugello« BGB. Mærket skal desuden vise data vedrørende størrelse, vægt, produktionsår og pakkedato og skal fastgøres uden på pakningen som et segl.« ændres som følger: »Efter at være frigivet til forbrug bør den friske »Marrone del Mugello« have følgende kendetegn: a) Størrelse: højst 90 frugter/kg b) Et frisk, ubehandlet produkt eller et produkt, som har været nedsænket i koldt vand i højst otte dage, eller et produkt, der er blevet steriliseret ved nedsænkning i varmt vand efterfulgt af et bad i kold vand; brug af tilsætningsstoffer er forbudt c) Udvalgte frugter, dvs.: — frugter, som er hele, sunde, saftspændte, tørre, rene og af en standardform og -udseende som beskrevet i artikel 3 — frugter, som ingen spor har af skimmelsvamp på skallen og ikke er beskadiget, tomme eller spirende. For hvert repræsentativt kilo produkt er følgende tolerancer beregnet som en vægtet procent tilladt: 6 % af frugter med beskadiget kød, der ikke påvirker den ydre skal, som følge af skimmelsvamp, insekter eller andet; 3 % af frugter med insekthuller i skallen; 5 % af frugter må udvise tegn på mangel på næringsstoffer eller har revner eller andre defekter, som ændrer udseendet d) Et produkt af en sådan størrelse, at antallet af frugter pr. kg er stabilt e) Uden at det berører kravene i punkt b), c) og d), kan friske frugter af en sådan størrelse, at der er mere end 90 frugter/kg, bære »Marrone del Mugello« BGB udelukkende til anvendelse som ingrediens i sammensatte, fremstillede eller forarbejdede varer f) Emballagen kan variere i vægt. Såfremt der anvendes netposer, skal de være røde. Hver pakning skal bære identifikationsmærket for BGB »Marrone del Mugello« i overensstemmelse med det logo, der er beskrevet i artikel 10, som er anbragt på en sådan måde, at det ikke kan genanvendes.« Sætningen »mellemstor størrelse (højst 80 frugter/kg) med en tolerance på yderligere 10 % for dårlige høstår«, som oprindeligt indgik i artikel 3, er blevet ændret til »højst 90 frugter/kg« og indsat i artikel 6 i varespecifikationen. Denne ændring er nødvendig, da man med den tidligere ordlyd hvert år skulle vurdere, om året havde været godt eller dårligt. I et dårligt høstår gør den maksimalt tilladte størrelse på 88 frugter/kg det vanskeligt at størrelsessortere ved sigtning. Den generelle henvisning til »ved hjælp af den korrekte lokale metode« er blevet slettet, eftersom metoden er beskrevet i afsnittet. For at undgå at gentage ordene »uden tilsætningsstoffer« er begrænsningen »brug af tilsætningsstoffer er forbudt« tilføjet. Punkt c), d) og e) er tilføjet i ændringen. Punkt c) og d) beskrev i detaljer de bindende udvælgelseskriterier for kastanjer samt dimensionering og kendetegn for homogenitet, som er fastlagt i det ministerielle dekret af 10. juli 1939. Denne tilføjelse fjerner behovet for at henvise til lovgivning som i den nuværende specifikation. Punkt e) indeholder en tilføjelse til varespecifikationen, der specificerer, at kastanjer størrelsessorteret, så der er over 90 frugter/kg, kun kan anvendes som BGB »Marrone del Mugello« som ingredienser i sammensatte, fremstillede eller forarbejdede varer. Muligheden for at forarbejde BGB-produkter af en mindre størrelse end den, der er beregnet til forbrug, giver operatørerne mulighed for at øge mængden af certificerede produkter, der er opnået i overensstemmelse med dyrkningspraksis i området. Endelig er kravene vedrørende pakningens kapacitet og type blevet slettet, eftersom de ikke altid opfylder skiftende markedsbehov. Af de nuværende regler er det kun betingelsen om, at netposer skal være røde, som er bevaret, eftersom denne farve synes at være mest passende i forhold til kastanjernes farve og er meget udbredt. Der er ligeledes tilføjet en henvisning til den artikel, der indeholder de særlige kendetegn for logoet for »Marrone del Mugello«, og ordlyden »Mærket skal desuden vise data vedrørende størrelse, vægt, produktionsår og pakkedato og skal fastgøres uden på pakningen som et segl« er blevet slettet, eftersom oplysningerne på mærket er angivet i den generelle lovgivning.